DELTA อุ้ม SET ปิดบวก 6 จุด วอลุ่มเบาบาง สัปดาห์หน้าทรงตัว ก่อนหยุดยาว
SET ปิดบวก 6 จุด ปรับตัวขึ้นได้เล็กน้อย จากหุ้น DELTA หนุน และติดตามดูตัวเลขเศรษฐกิจสหรัฐคืนนี้ แนวโน้มสัปดาห์หน้าคาดตลาดฯ เคลื่อนไหวทรงตัว ก่อนเข้าสู่ช่วงวันหยุดยาวเนื่องในเทศกาลสงกรานต์ ให้กรอบแนวรับไว้ที่ 1,560 จุด และแนวต้าน 1,595 จุด
SET ปิดบวก 6 จุด ปรับตัวขึ้นได้เล็กน้อย จากหุ้น DELTA หนุน และติดตามดูตัวเลขเศรษฐกิจสหรัฐคืนนี้ แนวโน้มสัปดาห์หน้าคาดตลาดฯ เคลื่อนไหวทรงตัว ก่อนเข้าสู่ช่วงวันหยุดยาวเนื่องในเทศกาลสงกรานต์ ให้กรอบแนวรับไว้ที่ 1,560 จุด และแนวต้าน 1,595 จุด
7 เม.ย. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ตลาดหุ้นไทยวันนี้ปรับตัวขึ้นโดยได้แรงหนุนจากหุ้น DELTA เป็นหลัก ซึ่งหากตัดหุ้น DELTA ออก มีโอกาสที่ตลาดฯ จะเคลื่อนไหวอยู่ในแดนลบ เนื่องจากไม่มีปัจจัยใหม่เข้ามาสนับสนุน ประกอบกับตลาดหุ้นสหรัฐปิดทำการในวันนี้ เนื่องในวัน Good Friday รวมถึงตลาดสินค้าโภคภัณฑ์ก็ปิดทำการด้วย ทำให้นักลงทุนอยู่ในช่วงของการ Wait and see
ทั้งนี้แนะติดตามการเปิดเผยตัวเลขเศรษฐกิจสหรัฐที่สำคัญในคืนนี้ โดยเฉพาะตัวเลขการจ้างงานนอกภาคเกษตร โดยตลาดคาดว่าตัวเลขจ้างงานเดือนมี.ค.จะเพิ่มขึ้นเพียง 238,000 ตำแหน่ง ลดลงจากเดือนก.พ.ที่ 311,000 ตำแหน่ง และคาดอัตราว่างงานจะทรงตัวที่ระดับ 3.6% ในเดือนมี.ค. หากออกมาแย่กว่าที่ตลาดคาด โดยมองว่าจะกระทบต่อตลาดฯ เนื่องจากความเสี่ยงต่อภาวะเศรษฐกิจสหรัฐชะลอตัวจะเพิ่มสูงขึ้น
สำหรับแนวโน้มสัปดาห์หน้าคาดตลาดฯ เคลื่อนไหวทรงตัว เนื่องจากจะเปิดทำการเพียง 3 วัน ก่อนเข้าสู่ช่วงวันหยุดยาวเนื่องในเทศกาลสงกรานต์ ให้กรอบแนวรับไว้ที่ 1,560 จุด และแนวต้าน 1,595 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,167.00 ล้านบาท ปิดที่ 10.90 บาท เพิ่มขึ้น 0.10 บาท
DELTA มูลค่าการซื้อขาย 932.08 ล้านบาท ปิดที่ 914.00 บาท เพิ่มขึ้น 32.00 บาท
SCB มูลค่าการซื้อขาย 919.54 ล้านบาท ปิดที่ 103.50 บาท เพิ่มขึ้น 0.50 บาท
COM7 มูลค่าการซื้อขาย 895.72 ล้านบาท ปิดที่ 27.50 บาท เพิ่มขึ้น 0.50 บาท
AOT มูลค่าการซื้อขาย 857.14 ล้านบาท ปิดที่ 72.00 บาท เพิ่มขึ้น 0.25 บาท